Hesian

Hesian 2006ko udan sortutako musika talde sakandarra izan zen. Punk-rock eta hardcore melodikoen nahasketa bat ikusten da beraien abestietan, ska kutsu batekin. Ezaugarririk aipagarriena, nahasketa oso erakargarriak sortzen duten bi ahotsak ziren (emakume-mutil ahotsa).

2021eko urtarrilean taldeak desegitea erabaki zuen

 Ibilbidea 
Hitzei dagokienez, gizarte eta politika aldarrikapenak, edota sentimendu ezberdinen adierazpenak dituzte hizpide. Beraien lehen diskoa, "Maite dugu", Iruñeko K estudiotan grabatu zen Alberto Porresen eskutik eta taldeak eta Albertok berak ekoiztu zuten. 2007ko ekainean argitaratu zen eta urte hartan bertan 1000 kopia baino gehiago saldu zituzten. 

Aipagarria da 2008ko Gazte topaguneko abestia beraiek egin izana ere, "Zeru gorriko egunak". Horretaz gain, "Musikaz Sakana indartuz" diskoan "Maite dugu" abestia grabatu zuten eta "Euskal Herriak Autodeterminazioa" kanpainarako, izen berdina daraman abestia grabatu zuten.

Taldearen ekintza eremua oso zabala da eta urte eskas batean 50 kontzertu inguru eskaini zituzten Euskal Herriko eremu eta txoko guztietan, beti ere oso harrera onarekin, plazak edota gaztetxeak betez eta jendearen parte-hartze aktiboa lortuz eta bereganatuz. Berri Txarrak, Banda Bassotti, Habeas Corpus edota Su ta Gar taldeekin igo dira agertokira. 

2008ko udan Aurtengo Gorakada 10 bilduman Hau dena aldatzera doa abestia sartu zuten, eta urrian bere estraineko lana kaleratuko zuen: Herriaren Oihua. Diskoak hamahiru abesti ditu eta lan hau ere Alberto Porresek grabatu zuen Iruñeko K Estudioetan. Euren estilo askotakoaren barnean punk azkarra, ska eta hardcore melodikoa atzeman daitezke, baita haize instrumentuen presentzia, melodia lirikoak eta mozketa gogorrak ere.

140 kontzertu inguru emanda, 2009ko neguan etenaldi bat egingo zutela iragarri zuten beren webgunean, hirugarren diskoa prestatzeko asmoz. Garai hartan, Erikek eta Ametsek taldea utzi zuten, eta haien ordez Donostiako Mireia (ahotsa) eta Iruñeko Xabi Larrainzar (gitarra) sartu ziren taldera.

2016an 10. urteurrena ospatzeko zazpigarren diskoa atera zuten, Hesian izenekoa eta 2018. urtean Hasiera diskoa plazaratu zuten.

2021. urtean taldearen amaiera iragarri zuten Bilbon urtarrilaren 9an azken kontzertua eman eta egun batzuetara.

 Taldekideak 

 Fran Urias (ahotsa eta gitarra)
 Ane Bastida (baxua)
 Danel Ferreño (bateria)
 Zuriñe Hidalgo (ahotsa)
 Iker Toral (gitarra)
 Eneko Garziandia (tronpeta)
 Beñat Larrauri (tronboia)

 Taldekide ohiak 

 Buton (tronboia, 2007/2008)
 Erik (gitarra, 2006/2009)
 Amets (ahotsa, 2006/2009)
 Mireia (ahotsa, 2010)
 Karlos (tronboia, 2008/2010)
 Xabi Larrainzar (gitarra)
 Xabi Seco (baxua, 2006/2014)
 Aritz Etxeberria (bateria, 2006/2014)
 Aritz Igoa, Igotxo (saxofoia)
 Aitor Valcarlos, Val (tronboia)

 Diskografia 
 Musikaz Sakana Indartuz (MAITE DUGU)
 Euskal Herriak Autodeterminazioa (EHak AUTODETERMINAZIOA kanta).
 Maite Dugu EP 2007
 Itsas Bazterrean
 Maite dugu
 Erantzuteko Beharra
 Behar Zaitut
 Errealitatea
 Euskal Herria Autodeterminazioa
 Begira Nazazu
 Pauso Mugatuak
 Herriaren Oihua 2008 - Gor Diskak
 Ez Ziren Hitzak
 Harri Bat, Doinu Bat
 Zure Itzala
 Begi Beltz
 Esaidazu
 Inoiz Ez
 Izan Genuen Ametsa
 Itzalpeko Garraxia
 Galduta
 Hau Dena Aldatzera Doa
 Borrokatu eta irabazi 2010 - Trololo Records
 Itxaropenaren Izenean
 Agortu Dira Hitzak
 Milaka Argi
 Ezin Ahaztu
 Isiltasunaren Mugan
 Eguna Helduko Da
 Beranduegi Da
 Ikusi Dezaket
 Itxuaren Aroa
 Eman Eskua
 Hemen Gaude
 Hitzetik 2011 - Oihuka-Elkar
 Helmugarik Gabe
 Guregaitik
 Noiz Itzuliko Zara
 Noraezean
 Sua eta Bihotza
 Argi Iluna
 Zure Bidean
 Irribarre Batekin
 Geroa, Eroa
 Bihotzetik Mundura
 Olatu Berdea
 Hemen eta Orain (2013, zuzeneko CD eta DVDa, Gernikan 2012ko abuztuaren 14an grabatuta)
 Hegalak astinduz 2014
 Irtenbide bat
 Non zaude
 Akelarreko muxua
 Arrazoia eta amorrua
 Ez etsi
 Kilometrotako gutuna
 Beldur gabe
 Zu zara, gu gara
 Noiz arte
 Ametsen memoria
 Maite genuena
 Zenbat kolpe
 Silueta beltzak
 Maitasun egarria
 Hesian 2016 - Baga biga
 Amua
 Hemen naiz
 Zerotik
 Izar
 Infinitoarekin
 Badakit
 Nahi duguna
 Ezin ahaztu
 Behar zaitut
 Hasiera 2018 - Baga biga
 Ez dago printzerik
 Nire bihotza
 Plazandreak
 Maitasun faltsuari
 Ida(ha)zten
 Disfonia
 Iluntasuna naiz
 Begi bustiak
 Begiak
 Ziklikak gara

 Erreferentziak 

 Kanpo estekak 
  Web Ofiziala
  MySpace

Kategoria:Euskal Herriko musika taldeak
Kategoria:Nafarroako musika taldeak